stanford-oval/wikipedia huggingface dataset:
Suorat kapetingit

Suorat kapetingit olivat Ranskaa vuosina 987–1328 hallinnut Kapetingien hallitsijasuvun päähaara. Suorien kapetingien aikana kruunu siirtyi hallitsijalta toiselle ensimmäisessä polvessa. Suoraa kapetingien dynastiaa seurasi Valois-dynastia, joka myös kuului Kapetingien sukuun.
Dynastian ensimmäinen hallitsija Hugo Capet valittiin Länsi-Frankian kuninkaaksi vuonna 987. Kuninkaan asema oli tuohon aikaan kuitenkin heikko. Nimellisesti hän hallitsi läntistä frankkien maata, jonka rajat periytyivät Verdunin sopimuksesta vuodelta 843. Tosiasiallisesti kuninkaan hallinnassa oli alussa kuitenkin vain Pariisin ympärillä oleva alue, Île-de-France. Hugo I muutti ratkaisevasti kuninkaan aseman kehitystä kruunaamalla seuraajansa, poikansa Robert II:n, jo eläessään. Tämä oli suuri muutos aiemmasta frankkilaisesta käytännöstä, jossa vanhimmalla pojalla ei ollut etuoikeutta perinnönjaossa, ja varmisti vallan säilymisen suvussa heikkoina alkuaikoina.
Vuosina 1180–1223 hallinnut Filip II Augustus ei ollut arvonimeltään enää vain frankkien kuningas (Roi des Francs) vaan Ranskan kuningas (Roi de France). Tämä kehitys alkoi jo edellisten hallitsijoiden Ludvig VI:n ja Ludvig VII:n aikana, mutta Filip II otti tittelin virallisesti käyttöön. Ludvig IX Pyhän valtakaudella vuosina 1226–1270 hallinnossa kehittyivät eriytyneiden talous- ja oikeusosastojen esimuodot ja kruunun virkamiesten toimenkuvaa selkeytettiin. Toisaalta hänen aikanaan tiukentunut katolinen hegemonia tarkoitti muun muassa vähemmistöjen aseman heikkenemistä ja erityisesti naisten toiminta yhteiskunnassa pyrittiin asettamaan katolisen kirkon sanelemaan muottiin, minkä seurauksena esimerkiksi ylhäisönaisten poliittinen vaikutus kutistui.
Vuosina 1285–1314 kuninkaana ollut Ludvig IX:n pojanpoika Filip IV Kaunis puolestaan taisteli katolista kirkkoa vastaan koskien valtaoikeuksiaan. Ranskan kuninkaan valta oli kasvanut sen verran vahvaksi, että Filip IV kykeni alistamaan kirkon maalliselle määräysvallalle valtakuntansa rajojen sisällä. Tästä konkreettisena todisteena paavinistuin siirrettiin Roomasta Avignoniin lähelle Ranskan rajaa vuonna 1309. Paavien niin sanottu Avignonin vankeus kesti vuoteen 1377 saakka.
Kapetingien suora dynastia päättyi vuonna 1328, viimeisenä hallitsijanaan Kaarle IV. Kruunu periytyi lopulta Filip VI:lle, josta tuli Valois-dynastian perustaja.
Suvun kuninkaat

Suluissa kuninkuusvuodet (kanssakuninkuuden vuosia ei listattu):
Hugo Capet (987–996)
Robert II (996–1031)
Henrik I (1031–1060)
Filip I (1060–1108)
Ludvig VI (1108–1137)
Ludvig VII (1137–1180)
Filip II Augustus (1180–1223)
Ludvig VIII Leijona (1223–1226)
Ludvig IX Pyhä (1226–1270)
Filip III Rohkea (1270–1285)
Filip IV Kaunis (1285–1314)
Ludvig X (1314–1316)
Juhana I (1316–1316)
Filip V (1316–1322)
Kaarle IV (1322–1328)
Normaali laajennus

Abstraktissa algebrassa algebrallista kuntalaajennusta L/K sanotaan normaaliksi jos L on K[X]:n polynomien juurikunta. Bourbaki ryhmä kutsuu tällaisia laajennuksia kvasi-Galois'n laajennukseksi.
Yhtäpitäviä ominaisuuksia

Laajennuksen L/K normaalisuus on yhtäpitävää seuraavien ominaisuuksien kanssa. Olkoon Ka K:n algebrallinen sulkeuma, joka sisältää L:n.
Jokainen L:n upotus  \sigma  Ka:han joka rajoittuu K:n identtisen kuvaukseen, toteuttaa σ(L) = L. Toisin sanoen  \sigma  on L:n automorfismi K:n suhteen.
Jokaisella jaottomalla polynomilla K[X]:ssä jolla on ainakin yksi juuri L:ssä, on kaikki juuret L:ssä. Toisin sanoen se jakautuu lineaarisiin tekijöihin L[X]:ssä.
Sunds IF

Sunds IF (SIF) on sundlainen jalkapalloseura, jonka miesten edustusjoukkue pelasi kauteen 2013 asti miesten kolmosessa, osana SIFFK-joukkuetta. Nykyisin sen edustusjoukkue on osa FC Ålandia. Naisten edustusjoukkue on liitetty Åland Unitediin. Näin ollen SIF vastaa enää omasta junioritoiminnastaan jalkapallossa.
Aiheesta muualla

Sunds IF:n virallinen sivusto (Arkistoitu – Internet Archive)
Tamara Gustavson

| Tamara Gustavson> Henkilötiedot |
| --- | --- |
Syntynyt: 1961 (ikä 62–63)
Muut tiedot
Omaisuus:  4,4 miljardia dollaria (3/2018)
Yritys:  Public Storage
Tamara Hughes Gustavson (s. 1961) on yhdysvaltalainen yritysjohtaja, perijätär ja miljardööri. Hän on suurin itsepalveluvarastointiyritys Public Storagen osakkeenomistaja 10 prosentin omistusosuudella.  Maaliskuussa 2018 yhdysvaltalainen talousjulkaisu Forbes arvioi hänen omistustensa rahelliseksi arvoksi 4,4 miljardia dollaria. Myös hänen isänsä ja veljensä (B. Wayne Hughes Jr.) ovat miljardöörejä.
Public Storagen perusti hänen isänsä B. Wayne Hughes yhdessä liikekumppaninsa kanssa vuonna 1972. Gustavson tuli yhtiön palvelukseen vuonna 1983 ja toimi yhtiössä vuoteen 2003 saakka yleten varatoimitusjohtajaksi. Sitten jäi hoitamaan perhettään. Vuodesta 2008 lähtien hän on toiminut johtokunnan jäsenenä. Hän on työskennellyt myös hänen isänsä perustaman toisen yrityksen (American Homes 4 Rent) hallituksen jäsenenä ja omistaa yrityksestä suoraan 5 prosentin osuuden.
Gustavson opiskeli University of Southern Californiassa (USC, B.Sc./B.A., 1983). Hän on naimisissa näyttelijä-tuottaja Eric Gustavsonin kanssa, heillä on kaksi lasta. Perhe asuu Kalifornian Malibussa.
Gustavson on tehnyt lahjoituksia muun muassa autismin, Parkinsonin taudin ja muiden sairauksien tutkimukseen. Hän toimii University of Southern Californian johtokunnassa (trustee) ja USC:n lastentautien laitoksen johtokunnassa.
Käännös suomeksi
Oenanthe

Oenanthe on tieteellinen suvun nimi, joka voi tarkoittaa lintusukua tai kasvisukua.
Oenanthe on kivitaskujen suku
Oenanthe on sarjakukkaiskasvien (Apiaceae) heimoon kuuluva pahaputkien suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oenanthe”, voi hakea sivunnimihaulla, laajalla sivunnimihaulla tai tekstihaulla.
Nelly Ciobanu

| Nelly Ciobanu |
| --- | --- |
 Nelly Ciobanu Moskovassa vuonna 2009.
Henkilötiedot
Syntynyt: 28. lokakuuta 1974 (ikä 49)
Muusikko
Tyylilajit:  popmusiikki 
Aiheesta muualla
www.nellyciobanu.com
  [ Muokkaa Wikidatassa ] [ ohje ]  
Nelly Ciobanu (s. 28. lokakuuta 1974) on moldovalainen laulaja. Hän on valmistunut Tiraspolin musiikkiopistosta. Hän teki debyyttinsä vuonna 1993 veljensä kanssa osana duoa Master Dinamit. Ciobanu edusti Moldovaa Eurovision laulukilpailussa 2009 kappaleella Hora din Moldova sijoittuen finaalissa 14:nneksi 69 pisteellä.
Aiheesta muualla

Nelly Ciobanun virallinen sivusto (englanniksi) (romaniaksi) (venäjäksi)
Normaalibiografia

Normaalibiografialla tarkoitetaan yleisesti hyväksyttyä ja "normaalina" pidettyä ihmisen elämänkaarta. Normaalibiografia on vaihdellut ajasta ja kulttuurista riippuen.
Teollisen ajan länsimaisena normaalibiografiana pidetään yleisesti seuraavaa mallia:
Nuoruus - Opiskelu
Varhaisaikuisuus - Perheen perustaminen ja työnteon aloittaminen
Keski-ikä - Työnteko
Vanhuus - Eläkkeelle siirtyminen ja rauhoittuminen
Peter Büchner on kuvannut muuttunutta saksalaista lapsuutta normaalibiografiakäsitteen avulla (Normalbiographie). Normaalibiografia on historiallisesti spesifi elämäkerrallinen malli, jolla voidaan kuvata jonkun sukupolven edustajien elämänkaaren yhteisiä piirteitä. Malli ei ole mitenkään universaali; esimerkiksi luokka-asemaltaan erilaisten perheitten lapsilla voi olla hyvinkin erilainen lapsuus. Normaalibiografian avulla pyritään yleisten tendenssien kuvaukseen.
Aiheesta muualla

Lasten soittoharrastus - iloa ja riemua vai itkua ja hammasten kiristystä?
Koulutusyhteiskunnan marginaalissa - Ammattikouluopinnot keskeyttäneiden nuorten yhteiskuntaan kiinnittymisen polut (Arkistoitu – Internet Archive)
Normaali luku

Normaali luku on reaaliluku, jonka päättymättömässä b-kantaisessa esityksessä jokainen numero, 2 numeron pari ja niin edelleen jokainen n numeron ryhmä esiintyy keskimäärin yhtä usein. Voidaan osoittaa, että melkein kaikki reaaliluvut ovat normaaleja, mutta todistus ei ole konstruktiivinen ja vain muutama konkreettinen esimerkki normaalista luvusta tunnetaan. Luku voi olla normaali vain jonkin tietyn kannan suhteen, esimerkiksi desimaalijärjestelmässä mutta ei binäärijärjestelmässä. Mikäli luvun jokainen yksittäinen numero esiintyy yhtä usein, mutta parit tai isommat ryhmät välttämättä eivät, luvun sanotaan olevan yksinkertaisesti normaali. Luku, joka ei ole normaali, on epänormaali.
Esimerkkejä ja ominaisuuksia

Normaalin luvun käsitteen kehitti Émile Borel vuonna 1909. Käyttäen Borelin-Cantellin lemmaa hän todisti, että melkein kaikki reaaliluvut ovat normaaleja, mikä merkitsee tässä sitä, että epänormaalien lukujen Lebesguen mitta on nolla. Becker ja Figueira todistivat vuonna 2002, että on olemassa laskettava normaali luku.
Esimerkit normaaleista luvuista ovat vähäisiä, tunnettuja esimerkkejä ovat Champernownen luku
0,1234567891011121314151617... joka saadaan kirjoittamalla luvun desimaaliosaksi peräkkäin positiiviset kokonaisluvut kymmenjärjestelmässä, ja Copelandin–Erdős'n vakio 0,235711131719232931374143... joka saadaan kirjoittamalla peräkkäin alkuluvut kymmenjärjestelmässä. Nämä luvut ovat normaaleja kymmenjärjestelmässä, mutta eivät välttämättä kaikkien kantojen suhteen.
Jokainen Chaitinin vakio  \ \Omega  on normaali luku, mutta ne eivät ole laskettavia.
Yksikään rationaaliluku ei ole normaali minkään kannan suhteen, sillä jokaisen rationaaliluvun esitys minkä tahansa kantaisessa lukujärjestelmässä on lopulta jaksollinen.
Luvun, jota ei varta vasten ole konstruoitu normaaliksi, normaaliksi todistaminen on erittäin vaikeaa. Esimerkiksi oletetaan, että jokainen algebrallinen irrationaaliluku on normaali, mutta yhtäkään algebrallista lukua ei ole onnistuttu todistamaan normaaliksi.
Tamara Danilova

| Mitalit> Maa:   Neuvostoliitto.Naisten yleisurheilu.EM-kilpailut  | Mitalit> Maa:   Neuvostoliitto.Naisten yleisurheilu.EM-kilpailut  | Mitalit> Maa:   Neuvostoliitto.Naisten yleisurheilu.EM-kilpailut  | Maa:   Neuvostoliitto> Naisten yleisurheilu. |
| --- | --- | --- | --- |
|  Kultaa | Ateena 1969 | Kiekonheitto |  |
Tamara Petrovna Danilova (ven. Тамара Петровна Данилова; s. 30. heinäkuuta 1939 Leningrad) on Neuvostoliittoa edustanut yleisurheilija, joka kilpaili kiekonheitossa. Hän voitti kultaa Ateenan EM-kisoissa 1969 tuloksella 59,28 metriä. Danilova osallistui olympialaisiin kerran, Münchenissä 1972. Tuolloin hän sijoittui neljänneksi tuloksella 62,86. Kyseinen heitto jäi myös Danilovan ennätykseksi.
Taitoluistelun maailmanmestaruuskilpailut 2017

Taitoluistelun maailmanmestaruuskilpailut 2017 käytiin Helsingissä Hartwall Arenalla 29. maaliskuuta – 2. huhtikuuta 2017. Helsinki on isännöinyt kilpailuja kaksi kertaa aikaisemmin, vuosina 1983 ja 1999.
Kilpailujen ohjelmaan kuului miesten ja naisten yksinluistelu, pariluistelu ja jäätanssi. Tulosten perusteella määritettiin maapaikat seuraavan vuoden kisoihin sekä vuoden 2018 olympialaisiin.
Suomen joukkue

Suomen oli mahdollista nimetä osallistuja kuhunkin neljään sarjaan ensimmäistä kertaa kisojen historiassa. Tämä mahdollistui, kun luistelijat kaikissa lajeissa ja kummassakin ohjelmassa saavuttivat vaadittavat pisterajat.
Ohjelma

Keskiviikko 29.3.
10.40–16.30 Naiset, lyhytohjelma
17.15–17.45 Avajaisnäytös
18.10–23.00 Pariluistelu, lyhytohjelma
Torstai 30.3.
12.30–17.40 Miehet, lyhytohjelma
18.55–22.00 Pariluistelu, vapaaohjelma
Perjantai 31.3.
11.00–16.00 Jäätanssi, lyhyttanssi
18.00–22.00 Naiset, vapaaohjelma
Lauantai 1.4.
10.50–15.00 Miehet, vapaaohjelma
16.35–20.00 Jäätanssi, vapaatanssi
Sunnuntai 2.4.
14.00–16.30 Loppunäytös
Aiheesta muualla

Kuvia tai muita tiedostoja aiheesta Taitoluistelun maailmanmestaruuskilpailut 2017 Wikimedia Commonsissa
Taitoluistelun maailmanmestaruuskilpailut
1896
- 1897
- 1898
- 1899 
- 1900
- 1901
- 1902
- 1903
- 1904
- 1905
- 1906
- 1907
- 1908
- 1909 
- 1910
- 1911
- 1912
- 1913
- 1914
- 1915-1921
- 1922
- 1923
- 1924
- 1925
- 1926
- 1927
- 1928
- 1929
- 1930
- 1931
- 1932
- 1933
- 1934
- 1935
- 1936
- 1937
- 1938
- 1939
- 1940-1946
- 1947
- 1948
- 1949
- 1950
- 1951
- 1952
- 1953
- 1954
- 1955
- 1956
- 1957
- 1958
- 1959 
- 1960
- (1961)
- 1962
- 1963
- 1964
- 1965
- 1966
- 1967
- 1968
- 1969
- 1970
- 1971
- 1972
- 1973
- 1974
- 1975
- 1976
- 1977
- 1978
- 1979
- 1980
- 1981
- 1982
- 1983
- 1984
- 1985
- 1986
- 1987
- 1988
- 1989
- 1990
- 1991
- 1992
- 1993
- 1994
- 1995
- 1996
- 1997
- 1998
- 1999 
- 2000
- 2001
- 2002
- 2003
- 2004
- 2005
- 2006
- 2007
- 2008
- 2009 
- 2010
- 2011
- 2012
- 2013
- 2014
- 2015 
- 2016 
- 2017 
- 2018 
- 2019 
- (2020) 
- 2021
Stiftung Universitäre Fernstudien Schweiz

| Sveitsin etäyliopisto> Stiftung Universitäre Fernstudien Schweiz FernUni Schweiz |
| --- | --- |
  
Perustettu:  1992
Tyyppi:  julkinen
Rahoitus:  kantonit yhteensä 66 % liittovaltio 10 % opiskelumaksut 24 %
Budjetti:  19 milj. Sfr. (2018)
Henkilökunta:  376
Opiskelijoita:  1 905 (1.6.2020)
Sijainti:  Brig,  Valais’n kantoni  Sveitsi
Osoite:  FernUni Schweiz Überlandstrasse 12 3900 Brig
Kampus:  Brig ja 7 muuta toimipaikkaa
Sivusto:  www.fernuni.ch
Stiftung Universitäre Fernstudien Schweiz, myös FernUni Schweiz tai Universitäre Fernstudien Schweiz, on Sveitsin valtakunnallinen etäyliopisto. Oppilaitoksen hallinnollinen keskuspaikka on Brigissä, Valais’n kantonissa. Toimipaikkoja on kaikkiaan kahdeksan eri puolilla ranskan- ja saksankielistä Sveitsiä Bernissä, Fribourgissa, Lausannessa, Natersissa, Schwyzin Pfäffikonissa, Rapperswilissä ja Sionissa. Yliopiston toiminta on Valais’n kantonin vastuulla. FernUni Schweiz on perustettu vuonna 1992. Opiskelijoita on 1 900. Yliopistossa on neljä tiedekuntaa, joissa voi opiskella sekä saksaksi että ranskaksi, sekä kaksi osastoa. Osa opinnoista on englanninkielisiä.
Tiedekunnat

Yliopiston tiedekunnat ja osastot ovat:
historian tiedekunta (saks.  Fakultät für Geschichte, ransk.  Faculté des sciences historiques)
psykologian tiedekunta (saks.  Fakultät für Psychologie, ransk.  Faculté de psychologie)
oikeustieteen tiedekunta (saks.  Fakultät für Recht, ransk.  Faculté de droit)
taloustieteen tiedekunta (saks.  Fakultät für Wirtschaft, ransk.  Faculté d'économie et management)
matematiikan osasto (ransk.  Mathématiques, engl.  Mathematics)
tekoälyosasto (ransk.  Filière d’intelligence artificielle, engl. Artificial Intelligence).
Opiskelijat ja henkilökunta

Vuonna 2020 yliopistossa oli 1 905 opiskelijaa. Heistä 66 prosenttia oli naispuolisia ja 51 prosenttia saksankielisiä. Opiskelijoita oli lähes kaikissa Sveitsin kantoneissa, eniten Zürichin kantonissa (16 %). Ulkomaisia opiskelijoita oli kuusi prosenttia.
Vuoden 2020 alussa yliopistossa oli henkilökuntaa 376, täyspäiväiseksi muutettuna 125 henkilötyövuotta.
Taloustietoja

Vuonna 2018 yliopiston kulut olivat 19 milj. Sfr. Toiminnan rahoittajat olivat Valais’n kantoni (15 %), muut kantonit (51 %) ja liittovaltio (10 %). Neljännes tuloista (24 %) tuli muualta, lähinnä opiskelumaksuista.
Aiheesta muualla

Viralliset sivut[vanhentunut linkki] (saksaksi) (ranskaksi), (englanniksi)
Syam

| Syam |
| --- | --- |
 Château de Syam
 Syam
 Koordinaatit: 46°42′11″N, 5°57′00″E 
Valtio:  Ranska
Alue:  Bourgogne-Franche-Comté
Departementti:  Jura
Arrondissementti:  Lons-le-Saunier
Pinta-ala:  
 – Kokonaispinta-ala:  6,9 km²
Väkiluku (2019):  189 
 – Väestötiheys:  27 as./km²
Kunnan numero:  39523
Infobox OKVirheellinen NIMI-arvo: 
Syam on kunta Ranskassa Juran departementissa Bourgogne-Franche-Comtén alueella. Se sijaitsee Ainjoen varrella, noin 40 kilometriä Lons-le-Saunier’n kaupungista itään.
Kunnan nähtävyys on 1800-luvulla rakennettu asuintalo Château de Syam (Villa palladienne de Syam). Sen rakennutti vuonna 1825 teräsyhtiön johtaja Emmanuel Jobez. Talon suunnitteli arkkitehti Champonnois l’Aîné. Hän sai innoituksen taloon 1500-luvun italialaisen arkkitehdin Andrea Palladion töistä. Talo on pohjaltaan neliön muotoinen ja sen julkisivua koristavat pilarit. Talon katolla on kupoli.
Aiheesta muualla

Kuvia tai muita tiedostoja aiheesta Syam Wikimedia Commonsissa
Suoraviivainen liike

Suoraviivainen liike on liikettä, jossa kappale etenee suoraan eli lineaarisesti. Suoraviivaiseen liikkeeseen liittyviä suureita ovat nopeus, kiihtyvyys, liikemäärä ja voima. Pyörimisliikkeeseen liittyviä suureita koskevat yhtälöt vastaavat suoraviivaisen etenemisliikkeen yhtälöitä - massan asemesta yhtälöissä on kuitenkin hitausmomentti, joka riippuu paitsi kappaleen massasta myös sen muodosta.
| Suora liike | tunnus | yksikkö | Pyörimisliike | tunnus | yksikkö |
| --- | --- | --- | --- | --- | --- |
| Nopeus | v | m/s | Kulmanopeus | ω | rad/s |
| Kiihtyvyys | a | m/s² | Kulmakiihtyvyys | α | rad/s² |
| Massa | m | kg | Hitausmomentti | J | kg·m² |
| Liikemäärä | p | N·s | Pyörimismäärä | L | N·m·s |
| Voima | F | N | Voiman momentti | M | N·m |
Suoraviivaisen liikkeen energia

Etenevässä liikkeessä olevan kappaleen liike-energia on
Tasaisen suoraviivaisen liikkeen teho

Teho lasketaan tasaisessa lineaarisessa liikkeessä seuraavasti:
missä F on voima ja v on nopeus. Kappaleen liikuttamiseen tarvittava mekaaninen teho on siis kappaleeseen vaikuttavan voiman ja kappaleen nopeuden tulo.
Suoranta

Suoranta voi tarkoittaa:
Sukunimenä

Anne Suoranta, yleisurheiluvalmentaja
Hugo Suoranta (1897–1968), jääkärimajuri
Juha Suoranta (s. 1966), tietokirjailija ja professori
Katri Suoranta (1899–1985), runoilija
Paavo Suoranta (1917–2002), kaukopartiomies ja Mannerheim-ristin ritari
Simon Suoranta (s. 1992), jääkiekkoilija
Muut

Osasto Suoranta, Talvisodan Lapin Ryhmään kuulunut osasto
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nya Kristinehamns-Posten

| Nya Kristinehamns-Posten> NKP |
| --- | --- |

Lehtityyppi:  paikallislehti
Kustantaja:  NWT Media AB
Levikki:  5 900 (2021)
Perustettu:  1884
Päätoimittaja:  Maria Andersson
Sitoutuneisuus:  kokoomuslainen
Kotikunta:  Kristinehamn
Kotimaa:  Ruotsi
Ilmestymistiheys:  ma, ke, pe
Kieli:  ruotsi
Aiheesta muualla
Kotisivu
Nya Kristinehamns-Posten (lyh. NKP) on ruotsalainen vuonna 1884 perustettu paikallislehti, jonka kotikunta on Kristinehamn. Se ilmestyy kolmesti viikossa ja on kuulunut vuodesta 1990 NWT-lehtitaloon.
Aiheesta muualla

Lehden verkkosivut (ruotsiksi)
Narym

Narymin vaakuna vuodelta 1785.
Narym (ven. Нарым) on kylä, maalaiskunta ja entinen kaupunki Tomskin alueen Parabelin piirissä Venäjällä. Se sijaitsee Obin varrella lähellä Ketjoen suuta 25 kilometriä Parabelista pohjoiseen. Kylässä on 1 000 asukasta ja koko kunnassa 2 300 asukasta.
Venäläiset rakensivat vuonna 1596 selkuppien asuinseudulle Narymin linnakkeen. Vuonna 1601 perustettiin Narymin kaupunki ja sitä ympäröinyt kihlakunta. Nykyiselle paikalle kaupunki siirrettiin vuonna 1629. Vuonna 1782 Narymista tuli Tobolskin lääniin kuuluneen piirikunnan keskus. Vuonna 1822 kaupunki menetti hallinnolliset tehtävänsä, ja vuonna 1925 se alennettiin kyläksi. Nykyään Narymin kuntaan kuuluvat myös Alatejevon ja Lugovskojen kylät sekä Špalozavodin ja Talinovkan taajamat.
Historiansa aikana paikkakunta on ollut muun muassa dekabristien, puolalaisten kapinallisten, narodnikkien, Venäjän vallankumouksellisten ja Stalinin ajan vainojen uhrien karkotuspaikka. Kuuluisia karkotettuja ovat Valerian Kuibyšev, Aleksei Rykov, Josif Stalin ja Jakov Sverdlov. Paikkakunnalla on syntynyt venäläinen kirjailija Vadim Koževnikov.
Vuonna 1948 Narymiin avattiin Stalin-museo, joka vuonna 1960 muutettiin karkotettujen bolševikkien ja vuonna 1991 poliittisten karkotusten museoksi. Sen yhteydessä on myös selkuppien, hantien ja evenkien perinteistä kulttuuria esittelevä ulkomuseo.
Narymin piirikunta

Vuonna 1932 perustettu Narymin piirikunta kuului Länsi-Siperian aluepiiriin. Sen keskuspaikka oli Kolpaševon taajama (vuodesta 1938 kaupunki). Piirikunta lakkautettiin vuonna 1944, ja siihen kuuluneet piirit liitettiin vasta perustettuun Tomskin alueeseen.
Aiheesta muualla

Narymin poliittisten karkotusten museo Parabelin piirin sivustolla (venäjäksi)
Oeric Oisc

Oeric Oisc (myös Oisc tai Æsc; k. 512) oli Kentin kuningas. Hän lienee hallinnut vuosina 488–512. Kentin kuningassukua kutsutaan hänen mukaansa nimellä Oiscingas.
Oeric Oisc oli Britteinsaarille saapuneiden anglosaksien päällikön Hengistin poika tai pojanpoika. Beda Venerabilis mainitsee Oeric Oiscin Hengistin poikana, ja Anglosaksien kronikka kertoo, että ”Hengist ja Æesc taistelivat brittejä vastaan Crayfordissa, jossa tappoivat neljätuhatta miestä”. Tämän jälkeen britit jättivät Kentin ja pakenivat Lontooseen. Anglosaksien kronikan mukaan Oeric nousi valtaan vuonna 488 ja hallitsi 24 vuotta.
Neognathae

| Neognathae |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Alaluokka::  Neornithes
Osaluokka::  Neognathae  Pycraft, 1900
Ylälahko
 Neoaves  Galloanseres 
Katso myös
   Neognathae Wikispeciesissä   Neognathae Commonsissa 
Infobox OKNimi-testi OK: 
Neognathae on lintujen ryhmä, joka sisältää kaikki muut nykyiset lintulajit, paitsi tinamit ja  sileälastaiset. Nämä kuuluvat ryhmään Palaeognathae, josta Neognathaen kehityslinja on eronnut jo liitukaudella.
Neognathae jaetaan kahteen ylälahkoon: Galloanseres, johon kuuluvat sorsalinnut ja kanalinnut ja toisena ylälahkona Neoaves.
Neofobia

Neofobia on uusien asioiden tai kokemusten kammo. Psykologiassa neofobia määritellään pysyvänä ja epänormaalina kaiken uuden pelkona. Heikommassa muodossaan se voi ilmetä haluttomuutena kokeilla uusia asioita (esim. uuden ruokalajin maistaminen) tai murtaa totuttuja rutiineja.
Neofetch

| Neofetch |
| --- | --- |
 Kuvakaappaus Neofetch-7.1.0 ohjelmasta CentOS käyttöjärjestelmässä.
Luoja:  Dylan Araps
Kehityshistoria
Ensijulkaisu:  31. joulukuuta 2015
Vakaa versio:  2. elokuuta 2020
Tiedot
Ohjelmointikielet:  Bash-skripti
Lisenssi:  MIT-lisenssi
Neofetch on tekstipohjainen tietoa tietokoneesta ja järjestelmästä näyttävä ohjelma. Se näyttää vasemmalla puoliskolla käyttöjärjestelmän logon ja oikealla riveittäin tietoa muun muassa laitteen mallista, käytössä olevasta muistista ja ladatuista ohjelmista.
Neofetch on Bash-komentotulkin kielellä kirjoitettu skripti, joka ajetaan terminaalissa ja se on yhteensopiva monien Unix-tyylisten, Bashia käyttävien järjestelmien kanssa.
Sen kehitti vuonna 2015 Dylan Araps, jonka jälkeen se on noussut suosituksi erityisesti Linux-käyttäjien keskuudessa. Araps hävisi täysin Internetistä, jonka jälkeen hänen projektiensa kehitys on jäänyt kesken. Neofetchille on sen jälkeen kehitetty lukuisia klooneja.
Neofetch Apple MacBookilla
Käännös suomeksi
Säästäväisyyspäivä

| Säästäväisyyspäivä |
| --- | --- |
Tyyppi:  kansainvälinen vuosipäivä
Vietetään:  31. lokakuuta
Järjestämistiheys:  vuosittain
Ensimmäisen kerran:  1924
www.world-savings-day.org
Kansainvälinen säästäväisyyspäivä on 31. lokakuuta vietettävä kansainvälinen vuosipäivä. Sai alkunsa vuonna 1924 Milanossa, kun ensimmäinen säästöpankkikongressi lausui toivomuksen siitä, että kokouksen päättymispäivä 31.10. julistettaisiin kaikkialla säästämisen päiväksi. Säästäväisyyspäivän tavoitteena on kertoa erityisesti lapsille ja nuorille säästämisen tärkeydestä. Suomessa Säästöpankit ovat viettäneet säästäväisyysviikkoa vuodesta 1926 lähtien.
Nya Lidköpings-Tidningen

| Nya Lidköpings-Tidningen> NLT |
| --- | --- |

Lehtityyppi:  paikallislehti
Kustantaja:  NWT Media AB
Levikki:  18 700 (2021)
Perustettu:  1903
Päätoimittaja:  Calle Sundblad
Sitoutuneisuus:  sitoutumaton liberaali
Kotikunta:  Lidköping
Kotimaa:  Ruotsi
Ilmestymistiheys:  ma, ke, pe
Kieli:  ruotsi
Aiheesta muualla
Kotisivu
Nya Lidköpings-Tidningen (lyh. NLT) on ruotsalainen vuonna 1903 perustettu paikallislehti, jonka kotikunta on Lidköping. Lisäksi sillä on sivutoimitukset Essungassa, Grästorpissa, Götenessä ja Varassa. Se ilmestyy kolmesti viikossa ja on kuulunut vuodesta 2019 NWT-konserniin. Lehden poliittinen linja on sitoutumaton liberaali.
Lehden toimitus Lidköpingissä.